### | | | | --- | --- | | | | | --- | | **Byråd** 24. juni 2020 Sagsnr. 710-2019-37474 Dok.nr. 710-2020-178858 Sagsbehandler DPPELA | | 112.                Ekspropriation til shunt til E45 på [adresse] i [adresse] - Åbent

###

|  |  |
| --- | --- |
| Tidl. politisk behandling | BY, 28.01.20, pkt. 23 |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage endelig stilling til
ekspropriation og erstatning vedrørende erhvervelse af arealer til etablering
af shunt til Østjyske Motorvej på [adresse] i [adresse].

Der blev afholdt åstedsforretning 26. maj 2020 med
deltagelse af ejere af de ejendomme, der vil blive berørt af vejprojektet.
Åstedsprotokollen er vedlagt som bilag og den har været i fire ugers høring,
hvor lodsejerne har haft mulighed for at komme med deres bemærkninger.

Projektet berører to lodsejere, som i forbindelse med
åstedsforretningen er tilbudt en samlet erstatning på ca. 70.000 kr. for
afståelse af arealer samt midlertidig afståelse af arbejdsarealer.

Høringsfristen for at fremkomme med eventuelle supplerende
bemærkninger til protokollen fra åstedsforretningen udløber 23. juni 2020.
Eventuelle supplerende bemærkninger fra lodsejerne vil tilgå sagen, der
behandles af Byrådet 24. juni 2020.

**VURDERING**

Teknik og Miljø vurderer, at arealerhvervelsen er nødvendig
for projektets gennemførelse. Der vedlægges notat med Teknik og Miljøs
vurdering af ejernes bemærkninger under åstedsforretningen. Det er Teknik og
Miljøs samlede vurdering, at ejernes bemærkninger ikke er til hinder for at
gennemføre projektet.

Ekspropriationsplanen og arealfortegnelsen er efter
åstedsforretningen blevet opdateret, da det er muligt at imødekomme lodsejernes
ønske om indskrænkning af det midlertidige arbejdsareal. Ændringen betyder, at
der er mindre beplantning, der ikke skal ryddes.

Teknik og Miljø har i forbindelse med åstedsforretning opnået
enighed om erstatningen til lodsejeren vedrørende [adresse] (løbenummer 1).

Det fremgår af åstedsprotokollen, at ejeren af [adresse]løbenummer 2) protesterer imod projektet, da ejeren mener, at ombygningen af
tilslutningsanlægget bør afvente den samlede løsning for udbygningen af E45.
Ejeren gør desuden gældende, at projektet medfører en øget støjbelastning af
ejendommen.

Teknik og Miljø vurderer, at der forventeligt vil gå flere
år, inden en eventuel udbygning af E45 omkring [adresse] N er realiseret, samt at
shunten vil kunne give bedre trafikafvikling, indtil en eventuel udbygning af
E45 omkring [adresse] N finder sted. Teknik og Miljø anbefaler på den baggrund, at
shunten bygges nu, så trafikanter kan få gavn af shunten i længst mulig tid.

Teknik og Miljø forventer, at det ikke bliver muligt at
opnå enighed om en erstatning med ejeren af [adresse] forhandlingerne
ved åstedsforretningen blev det oplyst, at kommunens erstatningstilbud ikke
kunne accepters, og at ejeren ikke ønsker at modtage et udspecificeret
erstatningstilbud.

Erstatningsfastsættelsen vedrørende [adresse] 5 vil på den
baggrund blive henvist til Taksationskommissionen.

**ØKONOMI**

Anlægsbevilling til vejprojektet blev givet 28. januar
2020. De samlede udgifter til erhvervelse af arealer og erstatning for
midlertidige arbejdsarealer afholdes af anlægsbevillingen. Der afholdes
licitation på anlægsarbejderne 8. juni 2020.

**INDDRAGELSE**

Teknik og Miljø har været i dialog med de berørte lodsejere
forud for indkaldelsen til åstedsforretningen. I forbindelse med anlægsopstart
kontaktes berørte lodsejere.

**INDSTILLING**

Direktøren for Teknik og Miljø indstiller til Byrådet:

1.
At godkende ekspropriation til
projektet med etablering af shunt til Østjyske Motorvej på [adresse] i
[adresse], som det fremgår af arealfortegnelse,
arealplaner, protokol fra åstedsforretning, lodsejernes bemærkninger samt
Teknik og Miljøs stillingtagen til bemærkningerne

2.
At godkende de tilbudte
ekspropriationserstatninger.

**BESLUTNING**

***Teknik- og Miljøudvalget, 11. juni 2020:***

Fraværende:Ingen

Indstilles godkendt.

***Økonomiudvalget, 16. juni 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Samlet Protokol-Åstedsforretning | 710-2020-164828 |
| Forvaltningens kommentarer til åstedsforretning 26. maj 2020 | 710-2020-165181 |
| Ekspropriationsplan af 2. juni 2020 | 710-2020-167797 |
| Arealfortegnelse af 29. maj 2020 | 710-2020-167794 |
| Kommentar til sagsfremstillingen [adresse] 710-2020-184537 |